Public procurement notice: Contract Notice
Published: 2022-03-30
Buyer: АГЕНЦИЯ "ПЪТНА ИНФРАСТРУКТУРА"
Country: BG
Contract type: Works
Procedure: Open procedure
CPV classification: 45233120: Road construction works | 71320000
Estimated value: 17420000 BGN
Submission deadline: 2022-04-11
Award criteria: Lowest price

Technical requirements: „Определяне на изпълнител за изготвяне на технически проект и строителство (инженеринг) на обект: „Основен ремонт на път III-5504-Мъдрец–Искрица–Медникарово ... продължава в поле II.1.4
Целта на обществената поръчка е да бъде определен изпълнител за изработване на технически проект и извършване на строително – монтажните работи, във връзка със строителството на обекта и да се сключи договор за неговото изпълнение, с оглед изработването на цялостен и законосъобразен технически проект, който да послужи за качественото строителство на пътния участък, в съответствие с нормативните изисквания и при спазване на договорените срокове.
Техническият проект трябва да бъде разработен, съгласно утвърдено Задание за проектиране и в съответствие с нормативните актове и техническите спецификации!
Утвърденото Задание за проектиране ще бъде представено на определения изпълнител за изпълнение на обществената поръчка!
Начало на участъка: Началото на пътния участък е при км 0+000, от триклонно кръстовище с път II-55 /Велико Търново - Нова Загора - ТЕЦ-2 - Свиленград/.
Край на участъка: Краят на участъка е при км 15+700 до триклонно кръстовище с път III-554 /Нoва Загора - Раднево – Харманли/.
Пътят е построен през 1976 г. От тогава до момента не е правен основен ремонт, освен частични изкърпвания. През 2020 г. е извършено частично изкърпване на най-опасните места, с големи деформации на пътната настилка, в участъка от км 11+000 до км 15+700. По време на есенно-зимния период през м. януари 2021 г., с цел обезопасяване на движението е извършено изкърпване със студена смес на най-опасните дупки. Изпълнени са локални ремонти за възстановяване на деформации в настилката от км 15+100 до км 15+600, както и изкърпване на единични дупки и деформации в настилката от км 0+000 до км 15+000.
Състояние на пътната настилка: Съществуващата асфалтова настилка е силно износена. Пътната конструкция не притежава необходимата носимоспособност, поради факта, че в почти целия участък от пътя има обособени участъци с видими повреди по цялото пътно платно. Равността на покритието в участъка е лоша. По повърхността на настилката се наблюдават множество мрежовидни пукнатини, дупки, кръпки, коловози, локални слягания и пропадания.
Отводняване и отводнителни съоръжения: Отводняването на настилката се осъществява чрез напречния и надлъжния наклон на пътя.Отводняването на пътното тяло се извършва чрез съществуващи земни отводнителни окопи, водостоци и италиански улеи.
Малки съоръжения (водостоци):Съществуващите водостоци са различни типове и различни отвори. Голяма част от тях са затлачени и трудно изпълняват предназначението си.Налични са 25 бр. тръбни водостоци и 7 бр. плочести водостоци.
Големи съоръжения:В участъка са налични три големи съоръжения: мост над дере при км 7+465; мост над р. Соколница при км 8+320 и ж.п. надлез при км 14+848.Състояние на съоръженията:
 мост при км 7+465: наличие на пукнатини по асфалтобетоновата настилка, компрометирано пътно платно при подходите, напукан и обрушен бетон при тротоарен блок, корозирали парапети, видимо оголена армировка при връхна конструкция;
 мост при км 8+320: наличие на мрежовидни пукнатини по асфалтобетоновата настилка и пътното платно при подходи, тротоарен блок за подмяна - напукан и обрушен бетон, корозирал парапет, обрушване по връхната конструкция с оголена корозирала армировка;
 ж.п. надлез км 14+848: при надлеза най-сериозните повреди на съоръжението са по пътната му част, както следва:
*Асфалтобетоновата настилката на съоръжението е многократно изкърпвана, с множество неравности, мрежовидни пукнатини и дупки. При някои дупки разрушенията достигат до пътната плоча, като стоманената мрежа на предпазния бетон е открита и разкъсана.

Eligibility requirements: Изисква се участникът в процедурата да притежава регистрация в Централния професионален регистър на строителя (ЦПРС) към Камарата на строителите в Република България, съгласно чл. 3, ал. 2 от Закона за Камарата на строителите (ЗКС), за изпълнение на строежи от Втора група, II-ра категория, а за чуждестранни лица - в аналогични регистри, съгласно законодателството на държавата членка, в която са установени или еквивалент. Ако участникът е обединение, което не е юридическо лице, съответствието с критерия за подбор се доказва от поне едно от лицата, включени в обединението, на основание разпоредбата на чл. 3, ал. 3 от Закона за Камарата на строителите (ЗКС). *ВАЖНО! При попълване на ЕЕДОП, участникът в процедурата трябва да има предвид, че: За доказване на минималното изискване следва да посочи в ЕЕДОП наименование, № и дата на съответния документ! При подаване на оферта, информацията относно изискването се посочва от участника в ЕЕДОП, в съответствие с указанията за попълването му, приложени към документацията за обществената поръчка. Съгласно чл. 67, ал. 5 от ЗОП, Възложителят може да изисква от участниците по всяко време след отварянето на офертите да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното възлагане на поръчката. В тези случаи, изискването се доказва с представяне на копие от документа за регистрация в ЦПРС към Камарата на строителите в Република България, съгласно чл. 3, ал. 2 от ЗКС, за изпълнение на строежи от Втора група, II-ра категория, а за чуждестранни лица – аналогичен документ, доказващ такава регистрация в аналогичен регистър, съгласно законодателството на държавата членка, в която са установени или еквивалент. При сключване на договор за изпълнение, Изпълнителят представя: Копие от документа за регистрация в ЦПРС към Камарата на строителите в Република България, съгласно чл. 3, ал. 2 от ЗКС, за изпълнение на строежи от Втора група, II-ра категория, в случай, че документа не е представен по реда на чл. 67, ал. 5 от ЗОП. За чуждестранно лице се представя документ, с който следва да се докаже, че има право да изпълнява възлаганата дейност в Република България, включително че е извършил съответната регистрация, съгласно Закона за камарата на строителите, във връзка с чл. 112, ал. 1, т. 4 от ЗОП.

Award value: 17420000